# Cerdà de l'Any

El guardó Cerdà de l'Any és una distinció que s'atorga anualment des del 1985. És un reconeixement a una persona o una institució cerdana o fortament vinculada a la comarca de la Cerdanya que al llarg dels temps s'hagi distingit en algun aspecte de difusió de valors, d'humanisme o altruisme.
El premi va ser instituït per Ràdio Pirineus, l'Institut d'Estudis Ceretans i l'associació Amics de Cerdanya.

## Procediment

El jurat és format per un mínim de deu persones de la comarca i els candidats són proposats per entitats de la zona i, a vegades, pel mateix jurat. En l'actualitat, el jurat selecciona els tres candidats finalistes de entre totes les propostes rebudes. Finalment, el guanyador o guanyadora surt d'una votació del jurat entre els tres finalistes (que representa el 50%) i d'una votació popular (l'altre 50%).
El premi és purament honorífic: el reconeixement públic i una litografia que representa el comte Sunifred de Cerdanya, obra de Josep Maria Subirachs. El guardó, anunciat prèviament, es lliura en el decurs d'un sopar obert a tothom, que té lloc el darrer dissabte d'abril.

## Premiats

* 2023 Coral Capella de Santa Maria de Puigcerdà
* 2022 Pep Lizandra
* 2021 Grup de Recerca de Cerdanya
* 2020 Cos de Bombers Voluntaris de Puigcerdà. Premi honorífic a tot el personal sanitari, assistencial i auxiliar de la Cerdanya
* 2019 Monique Guerrero
* 2018 Associació l'Àliga
* 2017 Carnestoltes Tradicional de Bellver de Cerdanya
* 2016 Germain Malé, fundador i director de la coral Les Camilleres de Sallagosa
* 2015 Xicolaters de Palau de Cerdanya
* 2014 Club Poliesportiu Puigcerdà
* 2013 Mercè Marty (Puigcerdà i la Guingueta d'Ix), activista social de l'Alta Cerdanya
* 2012 Trobada d'acordionistes de la Molina
* 2011 Fundació Tallers (Puigcerdà)
* 2010 Kílian Jornet i Burgada, tricampió del món d'esquí de muntanya
* 2009 Rosa Aguilar i Puigcerver Semproniana, escriptora (Puigcerdà)
* 2008 Mestresses de casa de Ger, per l'organització i la celebració anual de la festa del Nap
* 2007 Club Gel Puigcerdà, pel seu 50è aniversari i l'arrelament a la comarca
* 2006 Joaquim Bosom i Soler, artesà de Guils (Guils de Cerdanya)
* 2005 GRAHC (La Guingueta d'Ix)
* 2004 Associació de Criadors de Cavalls de Cerdanya (Puigcerdà)
* 2003 Escola Vedruna de Puigcerdà
* 2002 Fundació ADIS (Puigcerdà)
* 2001 Joan Pous i Porta, historiador i escriptor (Bellver de Cerdanya)
* 2000 Josep Egozcue i Cuixart, per una vida de treball en bé de la Humanitat (Puigcerdà)
* 1999 José Antonio Hermida i Ramos, Campió del Món de Ciclisme de Muntanya Sub-23 MTB-2000; 4t. Classificat als Jocs Olímpics d'estiu de Sydney 2000 (Puigcerdà)
* 1998 Salvador Torrent Masip (Puigcerdà)
* 1997 Margarida Giralt (Dorres)
* 1996 Sebastià Bosom i Isern, historiador (Puigcerdà)
* 1995 Coral Les Camilleres de Sallagosa
* 1994 Jean-Louis Blanchon, pedagog, escriptor i historiador (Palau de Cerdanya)
* 1993 Jordi Pere Cerdà, escriptor i impulsor cultural (Sallagosa)
* 1992 Cossos de Bombers de la Cerdanya
* 1990 Germanes de l'Hospital de Puigcerdà
* 1989 Lluís Esteva (Oceja)
* 1988 Institut d'Estudis Ceretans (Puigcerdà)
* 1987 Jocs Florals de la Cerdanya (Alp)
* 1986 Revista Rufaca (Puigcerdà)
* 1985 Patronat del Museu de Llívia

## Referències

* ↑ Spa, Miquel «L'Alta Cerdanya s'aboca al Cerdà de l'Any i el dona a Mercè Marty». Regió7, 29-04-2014.
* ↑ Spa, Miquel «La Trobada d'Acordionistes de la Molina guanya el Cerdà de l'Any». Regió7, 29-05-2013.
* ↑ «La Fundació Tallers guanya el premi Cerdà de l'Any - Regió7 :: El Diari de la Catalunya Central».
* ↑ «Atorguen el Cerdà de l'Any al tricampió del món Kilian Jornet - Regió7 :: El Diari de la Catalunya Central».
* ↑ «i-cerdanya cerdagne infos - météo - notícies». Arxivat de l'original el 2011-11-15. [Consulta: 6 novembre 2011].
* ↑ «Cerdà de l'any - 2007». Arxivat de l'original el 2016-03-04. [Consulta: 6 novembre 2011].
* ↑ «A la balitresca: Reflexions entorn del Cerdà de l'any».
* ↑ «L'escola Vedruna de Puigcerdà rebrà aquest vespre el Cerdà de l'Any».
* ↑ «Josep Egozcue, in memoriam». Arxivat de l'original el 2006-12-01. [Consulta: 6 novembre 2011].
* ↑ «Entrevista a Jean Louis Blanchon».
* ↑ «Mor als 81 anys Jordi Pere Cerdà, poeta de la Cerdanya i activista de la Catalunya Nord - Regió7 :: El Diari de la Catalunya Central».

## Enllaços externs

* Guardonats 1985-2018, al web de l'Institut d'Estudis Ceretans
* Premis 2008 i 2009 Arxivat 2011-11-15 a Wayback Machine. (català)(francès)